**5-nji maksat. Gender deňligini üpjün etmek we aýallaryň hem-de gyzlaryň hukuklaryny we mümkinçiliklerini giňeltmek**

**5.2 wezipe. Jemagat we hususy ugurlarda ähli aýallar we gyzlar babatynda zorlugyň ähli görnüşlerini, şol sanda adam söwdasyny we ulanmagyň jyns duýgurlygy (seksual) we beýleki görnüşlerini ýok etmek**

**5.2.2 görkeziji. 15 ýaşdan ýokary, soňky 12 aýyň dowamynda ýakyn hemralaryndan başga kimdir biri tarapyndan seksual zorluga sezewar edilen aýallaryň we gyzlaryň paýy, ýaş toparyna we wakanyň bolan ýerine bölmek bilen**

**Institusional maglumatlar**

Gurama (guramalar):

Birleşen Milletler Guramasynyň gender deňligi we aýallaryň hukuklaryny we mümkinçiliklerini giňeltmek meseleleri boýunça gurluş düzümi (BMG-Aýallar)

BMG-nyň Çagalar gaznasy (ÝUNIMEF)

BMG-nyň Statistika bölümi (ÝUNSD)

Bütindünýä saglygy goraýyş guramasy (BSGG)

BMG-nyň Ilat gaznasy (ÝUNFPA)

**Konsepsiýalar we kesgitlemeler**

Kesgitleme:

Görkeziji 15 we şondan ýokary ýaşdaky, soňky 12 aýyň dowamynda ýakyn hemralaryndan başga kimdir biri tarapyndan seksual zorluga sezewar edilen aýallaryň we gyzlaryň göterimini ölçeýär.

Aýallar we gyzlar babatynda zorlugyň kesgitlemesi indiki bölümde (Düşünjeler) getirilýär.

Esaslandyrma::

Aýallar we gyzlar babatynda zorluk dünýäde adam hukuklarynyň bozulmagynyň iň giň ýaýran görnüşleriniň biri bolup durýar. Subutnamalar global derejede aýallaryň 7%-niň ömrüniň haýsydyr bir pursatynda hemrasyndan başga kimdir biri tarapyndan seksual zorluga sezewar edilendigini görkezdi (BSGG we beýlekiler, 2013). Şu görkeziji boýunça maglumatlaryň bolmagy zorlugyň bu görnüşiniň gerimine we häsiýetine düşünmäge we degişli syýasaty we maksatnamalary işläp taýýarlamaga kömek eder.

Esasy düşünjeler:

BMG-nyň Aýallar babatynda zorlugy ýok etmek hakynda deklarasiýasyna (1993 ýyl) laýyklykda, aýallar babatynda zorluk „jemagat ýa-da hususy durmuşdaaýallar üçin fiziki, seksual ýa-da psihologik zyýan çekmeklige ýa-da jebir çekilmegine getirýän ýa-da getirip biljek jyns alamaty boýunça islendik zorluk çäresidir, şol sanda şeýle çäreler görmek babatynda haýbat almak, mejbup etmek ýa-da esassyz azatlykdan mahrum etmekdir. Aýallar babatynda zorlugyň şulary içine alýandygyna, ýöne olar bilen çäklenmeýändigine düşünmek gerek: [...] umuman jemgyýetde bolup geçýän fiziki, seksual we psiholigik zorluk, şol sanda işde, okuw mekdeplerinde we beýleki ýerlerde zorlamak, seksual zorluk, seksual erjellik etmek we gorkuzmak, aýallaryň söwdasy we mejbury jelepçilik [...]“. Doly kesgitleme üçin ser.: <http://www.un.org/documents/ga/res/48/a48r104.htm>

Seksual zorluk haýsydyr biriniň boýnuna dakylýan islendik zyýanly ýa-da islenilmeýän seksual özüňi alyp barmak hökmünde kesgitlenýär. Ol göwne degiji seksual gatnaşyk çärelerini, jynsy işlere mejbury gatnaşmagy, razylyk bolmazdan etmäge synanyşylan ýa-da tamamlanan jynsy gatnaşyklar, gany gatyşdyrmak, seksual erjellikler we ş.m. hökmünde kesgitlenýär. Emma aýallar we gyzlar babatynda hemralary tarapyndan seksual zorluk hakynd barala maglumatlary ýygnaýan barlaglaryň köpüsinde onuň islemeýän halatynda jynsy gatnaşyga mejbur edilmegine, şeýle hem kimdir birini onuň isleginiň garşysyna jynsy gatnaşygy amala aşyrmaga mejbur etmeklige ýa-da ony jynsy gatnaşyga mejbur etmäge synanyşyga degişli maglumatlaryň ýygnalyşy çäkli bolup durýar.

Aýallar babatynda fiziki, seksual we psiholgik zorlugyň has jikme-jik kesgitlemesine Aýallar babatynda zorluk barada statistiki maglumatlary düzmek boýunça gollanmada – statistiki gözegçiliklerde ser. (BMG, 2014 ýyl).

**Teswirler we çäklendirmeler:**

Deňeşdirip bolujylygy:

Deňeşdirip bolýan maglumatlaryň elýeterliligi meselesi şu ugurda kyn meseleleriň biri bolup galýar, sebäbi maglumatlary ýygnamak boýunça işleriň köpüsi soraşma geçirmegiň dürli usulyýetlerine esaslanýar, hemralaryň ýa-da är-aýalyň arasynda zorlugyň dürli kesgitlemeleri, zorlugyň dürli görnüşleri we soraşmanyň soraglaryň dürli kesgitlemeleri ulanylýar. Şeýle hem dürli ýaş toparlary peýdalanylýar. Zorluk tejribesini ara alyp maslahatlaşmaga taýýarlyk we degişli konsepsiýalara düşünmeklik hem medeni kontekse baglylykda tapawutlanyp biler we bu zorlugyň ýaýrama derejesine täsirini ýetirip biler.

Hemralar tarapyndan seksual zorlugyň halkara derejesinde ylalaşylan, ýurtlaryň arasynda deňeşdirme geçirmäge mümkinçilik berjek standartyny we kesgitlemesini işläp taýýarlamak üçin degişli tagallalar we maýa goýumlar gerek bolar.

Maglumatlary bermegiň yzygiderliligi:

1995-nji ýyldan bäri diňe 40-a golaý ýurt aýallar babatynda zorluga bir gezekden köp gözegçilik geçirdiler. Aýallar babatynda zorluk barada maglumatlary almak, olaryň özbaşdak ýöriteleşdirilen gözegçilikler arkaly ýa-da beýleki gözegçiliklere goşulan modullaryň kömegi bilen alnandygyna garamazdan, gymmata düşýän we köp zähmet talap edýän çäre bolup durýar. Emma aýallar babatynda zorluga degişli soraşmalaryň ählisi hemralar bolup durmaýan adamlar tarapyndan amala aşyrylan zorluk barada maglumatlary ýygnamaýar. Bu görkezijä belli bir döwürleýinlik bilen gözegçilik etmek, eger durnukly mümkinçilikler gurlan bolmasa we maliýe serişdeleri edýeter bolmasa, kyn mesele bolup biler.

**Usulyýet**

Hasaplama usuly:

Görkeziji ýaş toparlary boýunça bölmekligi talap edýär we zorlugyň ýüze çykan ýeri boýunça bölmegi talap edýär. Häzirlikçe zorlugyň bolup geçen ýeri barada maglumatlary ýygnamak üçin global derejede hiç bir standart kesgitlemeler we usullar ylalaşylan däldir, şonuň üçin häzirki pursatda bu aşakda getirilen hasaplama usulynda berilýär.

Soňky 12 aýyň dowamynda ýakyn hemralaryndan başga kimdir biri tarapyndan seksual zorluga sezewar edilýän aýallaryň we gyzlaryň sany, ol ilatda 15 we şondan ýokary ýaşdaky aýallaryň we gyzlaryň sanyna bölmek we her 100 adama köpeltmek bilen alynýar.

**Bölme:**

Ýaşyna we ýüze çykan ýerine, girdejilere/baýlyga, bilime, etniki degişlilige (oturymly halklar derejesini goşmak bilen), maýyplyk statusyna, geografik ýagdaýyna, jenaýatçy bilen gatnaşyklaryna (jenaýatçynyň jynsyny goşmak bilen), şeýle hem zorlugyň ýygylygyna we seksual zorlugyň tipine (düýpliligine ynanma hökmünde) degişli maglumatlar şu görkeziji boýunça maglumatlary bölmek üçin islenilýän üýtgeýän ululyklar hökmünde teklip edilýär.

**Ýok bolan maglumatlary işlemek:**

* Ýurduň derejesinde

Ýurt üçin maglumatlar doly ýok bolan halatynda ýurduň derejesinde hiç hili baha berme çap edilmeýär.

* Sebit we global derejelerde

Ýurduň maglumatlarynyň elýeter bolmadyk ýagdaýlarynda hiç hili borçlandyrma bolmaýar. Sebitleýin we global görkezijiler berlen mahalynda maglumatlardaky çäklilikler boýunça takyk bellikler görkezilýär. Ortaça görkezijä goşulan ýurtlaryň sany takyk görkezilýär.

**Sebitleýin görkezijiler:**

Global görkezijiler dünýäni emele getirýän kiçi sebitleriň ählisi üçin ortaça ölçenen bolup durýar. Sebitleýin görkezijiler sebitiň ähli ýurtlary üçin ortaça ölçenen bolup durýar. Maglumatlaryň şol sebitiň ähli ýurtlary üçin elýetet bolmadyk ýagdaýlarynda sebitleýin jemlenen maglumatlar, eger ilaty gurşap almak üçin iň pes dereje berjaý edilýän bolsa, ozalkylary ýaly hasaplanyp bilner. Ortaça görkezijä goşulan ýurtlaryň sany takyk görkezilýär.

**Deň gelmezlikleriň çeşmeleri**

Diňe ýurtlar tarapyndan çap edilýän maglumatlar peýdanylýar.

**Maglumat çeşmeleri**

Beýan etme:

Ýakyn hemralaryň arasynda zorlugyň ýaýraýşy barada esasy maglumat çeşmeleri şular bolup durýar: (1) aýallar babatynda zorlugy ölçemäge bagyşlanan ýöriteleşdirilen milli gözegçilikler we (2) aýallar tarapyndan zorluk tejribesi barada moduly içine alýan, öý hojalyklaryna halkara gözegçilikler, mysal üçin, DHS.

Saglygy goraýyş edaralaryndan, polisiýadan, kazyýetlerden, adalat edaralaryndan we durmuş gulluklaryndan, zorlugy başdan geçirilenler tarapyndan peýdalanylýan beýleki gulluklaryň gurşawyndan alynýan administratiw maglumatlar aýallar we gyzlar babatynda zorluk barada maglumat berýän hem bolsa, olar zorlugyň ýaýraýşy barada maglumat bermeýärler, köplenç şu gulluklardan alnan keselleme barada maglumatlary ýa-da ýagdaýlaryň sanyny berýärler. Biz zorluga sezewar bolan aýallaryň köpüsiniň zorluk barada habar bermeýändiklerini we habar berilýänleriň hem, düzgün bolşy ýaly, diňe düýpli ýagdaýlar bolup durýandygyny bilýäris. Şonuň üçin administratiw maglumatlar bu görkeziji üçin maglumat çeşmesi hökmünde peýdalanylmaly däldir. Aýallar babatynda zorluk barada statistiki maglumatlary öndürmekde maslahat berilýän tejribe barada has jikme-jik maglumatlara ser.: „BMG-nyň Aýallar babatynda zorlugy statistikasyny düzmek boýunça gollanma ýörelgeleri – statistiki gözegçilikler“ (BMG, 2014 ý.).

Sanaw:

Elýeter däl

Ýygnamak işi:

Häzirki wagtda şu görkeziji boýunça ýurtlaryň derejesinde ylalaşylan maglumatlary ýygnamak üçin mehanizmi döretmek üçin Aýallar babatynda zorluk meseleleri boýunça edaraara topar we onuň Tehniki geňeş topary döredilýär (BSGG, BMG, ÝUNISEF, BMG-nyň Statistika bölümi we ÝUNFPA bilen bilelikde)

**Maglumatlaryň elýeterliligi**

Beýan etme:

100-e golaý ýurt aýallaryň arasynda zorlugyň umumymilli ýaýraýşyna gözegçilik meseleleri boýunça soraşma geçirdiler ýa-da başga tema boýunça öý hojalyklaryna geçirilen milli gözegçiliklere aýallar babatynda zorluk meselesi boýunça moduly goşdular, olaryň köpüsi hemrasy bolup durmaýan adamlar tarapyndan zorluk baradaky maglumatlary öz içine almaýar. Munuň üstesine-de, bu maglumatlaryň hemmesi deňeşdirip bolujy däldir we köp ýagdaýlarda olar yzygiderli esasda ýygnalmaýar.

Deňeşdirip bolýan maglumatlar girdeji derejesi pes ýa-da ortaça bolan 37 ýurt boýunça 15-49 ýaşdaky aýallaryň we gyzlaryň seçimi üçin elýeterdir.

**Wagt hatarlary:**

Wagt hatarlary käbir ýurtlar üçin elýeterdir. Deňeşdirip bolýan maglumatlar bolan global wagt hatarlary häzirlikçe elýeter däldir.

**Senenama:**

Maglumatlary ýygnamak:

Elýeter däl

Maglumatlary çap etmek:

Elýeter däl

**Maglumatlar bilen üpjün edijiler**

Ady:

Milli statistika müdirlikleri (aglaba ýagdaýlarda) ýa-da aýallar we gyzlar babatynda zorluga milli synlary geçiren pudaklaýyn ministrlikler/beýleki hökümet edaralary.

Beýan etme:

Milli statistika müdirlikleri (aglaba ýagdaýlarda) ýa-da aýallar we gyzlar babatynda zorluga milli synlary geçiren pudaklaýyn ministrlikler/beýleki hökümet edaralary

**Maglumatlary düzüjiler:**

Ady:

BMG-Aýallar, ÝNISEF, ÝUNSD, BSSG, ÝUNFPA

Beýan etme:

BMG-Aýallar, ÝNISEF, ÝUNSD, BSSG, ÝUNFPA

Teswirler:

Elýeter däl

**Salgylanmalar:**

URL:

[http://evaw-global-database.unwomen.org/en data.unicef.org](http://evaw-global-database.unwomen.org/en%20data.unicef.org)

<http://unstats.un.org/unsd/gender/default.html>

Salgylanmalar:

1. . BMG, 2014. Aýallar babatynda zorluk barada statistiki maglumatlary düzmek boýunça gollanma – statistiki gözegçilikler.

2. BMG, 2015 ýyl. Dünýäde aýallar, 2015 ýyl, Meýiller we statistika.

3. Bütindünýä saglygy goraýyş gurmasy, Reproduktiw saglyk we barlaglar departamenti, Londonyň gigiena we tropiki lukmançylyk mekdebi, Günorta Afrikanyň lukmançylyk barlag geňeşi, 2013 ýyl. Aýallar babatynda zorluga global we sebitleýin baha bermeler: ýakyn hemralary tarapyndan zorlugyň ýaýraýşy we netijeleri hem-de hemra däller tarapyndan seksual zorluklar.

4. BMG-Aýallar, 2016. Aýallar babatynda zorluk barada global maglumatlar binýady. Şu salgy boýunça elýeter: <http://evaw-globaldatabase.unwomen.org/en>

5. ÝUNISEF-iň maglumat portaly: <http://data.unicef.org/child-protection/violence.html>

6. ÝUNSD-iň gender görkezijileriniň iň pes toplumy boýunça portaly: <http://genderstats.un.org/beta/index.html#/home>

7. BMG-nyň Statistika bölüminiň Aýallar babatynda zorluk barada maglumatlar we metamaglumatlar üçin ýörite portaly: <http://unstats.un.org/unsd/gender/vaw/>

**Baglanyşykly görkezijiler:**

**5.2.2. 15 ýaşdan ýokary, haýsy hem bolsa bir wagt hemrasy (partnýor) bolan, soňky 12 aýyň dowamynda häzirki we ozalky ýakyn hemrasy tarapyndan fiziki, seksual ýa-da psihologik zorluga sezewar edilen aýallaryň we gyzlaryň paýy, zorlugyň görnüşine we ýaş toparyna bölmek bilen**

**11.7.2. Soňky 12 aýda fiziki ýa-da seksual erjelliklere sezewar bolan adamlaryň paýy, junsy, ýaşy, maýyplyk alamaty we wakanyň bolan ýerine bölmek bilen**

**16.1.3. Soňky 12 aýda fiziki, psihilogik ýa-da seksual zorluga sezewar bolan ilatyň paýy**

**16.2.3. 18 ýaşa ýetmänkä seksual zorluga sezewar bolan 18-den 24 ýaş aralygyndaky ýaş aýallaryň we erkekleriň paýy**

Teswirler:

Elýeter däl